અચાનક આવી પડેલી મુસીબતને કારણે રીયા ગભરાઈ ગઈ. ભયનું એક લખલખું એની શરીરમાંથી પસાર થઈ ગયું. પરંતુ તેણે તરત જ પોતાની જાતને સંભાળી લીધી. કરણનો સાથ તેનો હોસલો વધારી રહ્યો હતો. તેણે વિચાર્યું કે જો આ લોકોને તે પોતે પહેરેલા દાગીના અને પર્સ ખાલી કરીને આપી દેશે તો તેઓ તેમને કોઈ પણ નુકસાન પહોંચાડયા વગર ચાલ્યા જશે. રીયા ઈચ્છતી નહોતી કે કરણ આ હટ્ટાકટ્ટા ચોરોનો મુકાબલો કરે અને પોતાની જાતને જોખમમાં નાખી દે.